open-index/open-wikipedia-markdown huggingface dataset:
Nesa (palydovas)

**Nesa** (ang. *Neso*) arba **Neptūnas XIII** – toliausias gamtinis Neptūno palydovas, skriejantis priešinga planetos sukimuisi kryptimi. 2002 m. rugpjūčio 14 d. atrado Matthew J. Holman ir Brett J. Gladman su komanda. Iš karto po atradimo suteiktas laikinas **S/2002 N 4** pavadinimas. Vėliau pavadintas Nesos, vienos iš nereidžių vardu.

Manoma, jog Nesa (kaip ir Psamatė) gali būti suirusio didesnio Neptūno palydovo liekana.

## Šaltiniai
Vandenynis rifinis garnys

**Vandenynis rifinis garnys** (*Egretta sacra*) – garninių (*Ardeidae*) šeimos paukštis. Paplitę daugelyje Azijos vietų, įskaitant rajonus prie vandenynų, pietryčių Aziją, Japoniją, taip pat Polinezijoje, Australijoje, Tasmanijoje ir Naujojoje Zelandijoje. 

Rūšies atstovams būdingas neįprastas nelytinis dimorfizmas: kai kurie atstovai turi visiškai baltas plunksnas, o kiti (didesnė dalis) yra tamsiai pilkos spalvos. Priežastys, kodėl tarp vandenynių rifinių garnių vyrauja tokia spalvų variacija, nežinomos, tačiau labiausiai tikėtina, kad spalvas jie naudoja kaip maskuotę.

## Vandenyninio rifinio garnio savybės

Vandenynis rifinis garnys yra vidutinio dydžio garnių genties atstovas, paprastai 57-66 cm ilgio ir 400 g svorio. Sparnų ilgis – tarp 90 ir 110 cm. Turi labai trumpas geltonas kojas, rudą snapą, geltonas akis. Pilkas kaklas ir smakras pažymėti siaurais baltais dryžiais. 

## Maistas ir dauginimasis

Minta daugiausia vandenyne gyvenančiomis žuvimis, vėžiagyviais ir moliuskais. Kartą metuose, rūšies atstovai kolonijomis peri 2-3 žaliai mėlynos spalvos kiaušinius, iš šakelių ir žiedų susirentę lizdus tarp palmių ir mangrovių, arba net senų pastatų ertmėse. Peri tiek patelės, tiek patinai. Perėjimas dažniausiai užtrunka 28 dienas. Išsiritus jaunikliams, tėvai jais dar rūpinasi apie 5 savaites.
Aloras

**Aloras** (indonez. *Alor*) – didžiausia Aloro salyno, esančio Mažųjų Sundos salų rytuose (Indonezijoje) sala.
Į rytus nuo salos už Ombajaus sąsiaurio yra Vetaro ir Atauro salos. Į pietus, už Aloro sąsiaurio – vakarinė Timoro dalis. Į šiaurę – Bandos jūra. Į vakarus Pantaras ir kitos Aloro salyno bei Mažosios Sundos salos.

## Apie salą
Aloro plotas – apie 2 800 km².

Aloras yra vulkaninės kilmės sala ir labai nelygaus reljefo. Vienintelėje plokščioje vietovėje įsikūręs vienintelis Aloro miestas Kalabahis – įkurtas 1911 m. olandų. Saloje virš 168 000 žmonių, 60 000 iš jų gyvena Kalabahyje.

Trys ketvirtadaliai gyventojų yra protestantai, likusieji musulmonai, keliuose kaimuose – šiek tiek katalikų, taip pat gyvi animizmo papročiai.

Populiarus nardymo regionas.

## Kalba
Saloje vartojamos daugiau nei 15 vietinių kalbų, dauguma iš jų priskiriamos *Papua* kalbų grupėms. Tarp jų *abui*, *adang*, *hamap*, *kabola*, *kafoa*, *woisika*, *kelon*, *kui*. Dauguma vietinių kalbų yra nykstančios, kai kurios su mažiau nei 1000 jomis kalbančių (Leideno universitete vykdomas su tuo susijęs projektas). Kasdieniškai vartojama *Aloro malajų* kalba. Indoneziečių kalba mokoma mokyklose bei plačiai vartojama masinės informacijos priemonėse.

## Ekonomika
Salos infrastruktūra yra gana silpna. Žemės ūkis daugiausiai orientuojamas į vietines reikmes, nors vyriausybė siekia pakeisti situaciją su tarptautinių organizacijų pagalba. Auginama vanilė, tamarindai, migdolai, kiti riešutai. Sandalmedis kertamas prekybai.

Per paskutinius geologinius tyrinėjimus buvo atrasti gipso, kaolino, naftos, gamtinių dujų, alavo ir deimantų telkiniai.

Dėl Aloro nardymo regionų tikimasi turizmo plėtros, nors per paskutinius metus žvejojimo perviršis pakenkė koraliniams rifams.

Transportas – reguliarūs lėktuvų reisai į Kupangą, keltai tarp salų; drėgnuoju sezonu transportas dažnai sutrikdomas stiprių vėjų ir didelių bangų.

## Nuorodos
* Apie Alorą, Aloro ir Pantaro projektas 
* Aloro vyriausybės svetainė
Kuosinė (reikšmės)

**Kuosine** vadinami kaimai Vilniaus rajone:

* Didžioji Kuosinė;
* Kuosinė;
* Kuosinė I;
* Kuosinė II;
* Kuosinė III;
* Mažoji Kuosinė.

Taip pat:
*Kuosinė - upė.
Liūneliai (Ukmergė)

**Liūneliai** – kaimas Ukmergės rajono savivaldybėje, 1 km į šiaurės rytus nuo Vidiškių, dešiniajame Šventosios upės krante tarp Vidiškių ir Šventupės.

## Istorija

Iki XX a. vadinosi ***Vengrava*** arba ***Vengriškiu***.

## Gyventojai

## Šaltiniai
Mikėnai (reikšmės)

**Mikėnai** yra:

* senovės Graikijos miestas;
* kaimai Lietuvoje:
** Panevėžio rajone;
** Pasvalio rajone;
** Ukmergės rajone;
** Utenos rajone.
* buvęs kaimas Ragainės apskrityje
Mikėnai (Panevėžys)

**Mikėnai** – kaimas Panevėžio rajono savivaldybės pietuose, prie pat Vadoklių miestelio. Seniūnaitijos centras. Ties Mikėnais šakojasi keliai  ir , rytiniu pakraščiu teka Apteka. Kaime stovi medinis Mikėnų vėjo malūnas (statytas 1875–1880 m.).

## Istorija

XX a. pr. kaimas pateko į Vilkmergės apskrities Raguvos valsčių. Greta buvo ir dvaro valda, palivarkas, okolica. Mikėnų žemes valdė Adomavičiai, Survilos, Mackevičiai, Jakucevičiai.

## Gyventojai

## Šaltiniai
Naujakiemis

**Naujakiemiu** vadinamos gyvenvietės:

* Elektrėnų savivaldybėje;
* Klaipėdos mieste;
* Šalčininkų rajone;
* Utenos rajone:
** Daugailių seniūnijoje,
** Sudeikių seniūnijoje;
* Vilniaus mieste:
** Panerių seniūnijoje,
** Verkių seniūnijoje;
* Vilniaus rajone:
** Buivydžių seniūnijoje,
** Mickūnų seniūnijoje,
** Paberžės seniūnijoje,
** Riešės seniūnijoje,
** Rudaminos seniūnijoje,
** Zujūnų seniūnijoje.
Naujakiemis (Šalčininkai)

**Naujakiemis** – kaimas Šalčininkų rajono savivaldybėje, 1 km į šiaurę nuo Šalčininkų, prie Anuliškių miško. Seniūnaitijos centras. Ties kaimu kertasi keliai  ir .

## Gyventojai

## Šaltiniai
Tikrieji ibiai

**Tikrieji ibiai** (*Threskiornis*) – irklakojinių paukščių (*Pelecaniformes*) būrio, ibinių (*Threskiornithidae*) šeimos, ibių (*Threskiornithinae*) pošeimio paukščių gentis.

Kūnas iki 75 cm ilgio. Plunksnų apdaras baltas. Galva plika, juoda. Kaklas ir kojos juodos spalvos. Snapas storas ir lenktas. Abi lytys panašios. Jauniklių snapas šviesesnis. 

Veisiasi kolonijomis. Lizdą suka ant medžių ar krūmų stuobrių. Deda 2-4 kiaušinius.

Paplitę pietų Azijoje, Australijoje, Afrikoje, Madagaskare ir Seišelų salose. Minta žuvimis, varlėmis ir vabzdžiais.

## Rūšys

5 išlikę rūšys, 1 išnykusi istoriniais laikais:
* *Threskiornis aethiopicus* – Afrikinis šventasis ibis; Lietuvoje neperi, retkarčiais aptinkamas per paukščių migracijas.
* *Threskiornis bernieri* – Madagaskarinis šventasis ibis; anksčiau buvo laikomas afrikinio šventojo ibio porūšiu. Išskiriami du porūšiai.
* *Threskiornis melanocephalus* – Azijinis ibis; 
* *Threskiornis molucca* – Australinis juodgalvis ibis;
* †*Threskiornis solitarius* Sélys, 1848 – Reunjoninis ibis; buvo ribotos skraidymo gebos rūšis.
* *Threskiornis spinicollis* – Gelsvakrūtis juodgalvis ibis;

## Galerija

Vaizdas:Ibis_sacré_de_Madagascar.JPG|Madagaskarinis šventasis ibis (*Threskiornis bernieri*)
Vaizdas:Black-headed_Ibis_(Threskiornis_melanocephalus).jpg|Azijinis ibis (*Threskiornis melanocephalus*)
Vaizdas:Threskiornis_molucca_-Coolart_Wetlands,_Mornington_Peninsula,_Australia-8.jpg| Australinis juodgalvis ibis (*Threskiornis molucca*)
Vaizdas:Threskiornis_spinicollis_-_Centenary_Lakes.jpg|Gelsvakrūtis juodgalvis ibis (*Threskiornis spinicollis*)


## Šaltiniai
Padvarionys (Šalčininkai)

**Padvarionys** – kaimas Šalčininkų rajono savivaldybės vakaruose, 3 km į rytus nuo Eišiškių. Seniūnaitijos centras. Per kaimą teka Verseka – čia ji užtvenkta, sudarytas Padvarionių tvenkinys. Keliai į Mateikonis, Gornostajiškes, Dimitrus.

## Istorija

Sovietmečiu kaimas priklausė „Lenino priesakų“ kolūkiui. 1986 m. gretimame Gornostajiškių kaime pastatytas paminklinis akmuo Stanislovui Rapolioniui.

## Gyventojai

## Šaltiniai
Pupiniai (reikšmės)

Žodis **pupiniai** reiškia::

* pupiniai – gaubtasėklių augalų šeima;
* kaimai Lietuvoje:
** Pupiniai – Ignalinos rajone;
** Pupiniai – Telšių rajone.
Pupiniai (Telšiai)

**Pupiniai** – kaimas Telšių rajono savivaldybės pietuose, 2 km į vakarus nuo Janapolės, netoli plento . Yra Pupinių senkapis.

## Gyventojai

## Šaltiniai
Purvėnai (Šalčininkai)

**Purvėnai** – kaimas Šalčininkų rajono savivaldybės pietvakariuose, 4,5 km į vakarus nuo Eišiškių, 0,8 km nuo sienos su Baltarusija. Seniūnaitijos centras. Piečiau kaimo telkšo Purvėnų tvenkinys ant Prūdelio upelio. Pro kaimą eina kelias . Yra biblioteka.

## Istorija
XIX a. pab. Purvėnai buvo kaimas Lydos apskrities Eišiškių valsčiuje, Versekos seniūnijoje, priklausė Rodūnios dvaro valdoms.

Iki 1954 m. – Purvėnų apylinkės centras.

Iki XXI a. pr. veikė Eišiškių gimnazijos skyrius ir Kalesninkų pagr. mokyklos skyrius.

## Gyventojai

## Šaltiniai
Netikrieji ibiai

**Netikrieji ibiai** (*Pseudibis*) – irklakojinių paukščių (*Pelecaniformes*) būrio, ibinių (*Threskiornithidae*) šeimos, ibių (*Threskiornithinae*) pošeimio paukščių gentis.

Paplitę pietryčių Azijoje.

## Rūšys
* Baltapetis ibis (*Pseudibis davisoni*); gresia rūšies išnykimas.
* Didysis ibis (*Pseudibis gigantea*); kartais priskiriamas *Thaumatibis * genčiai;
* Juodasis ibis (*Pseudibis papillosa*);
Plikieji ibiai

**Plikieji ibiai** (*Geronticus*) – ibinių (*Threskiornithidae*) šeimos paukščių gentis.

Gentyje yra dvi rūšys.

## Rūšys
* Šiaurinis plikasis ibis (*Geronticus eremita*)
* Pietinis plikasis ibis (*Geronticus calvus*)
Rožiniai ibiai

**Rožiniai ibiai** (*Eudocimus*) – irklakojinių paukščių (*Pelecaniformes*) būrio, ibinių (*Threskiornithidae*) šeimos, ibių (*Threskiornithinae*) pošeimio vidutinio dydžio paukščių gentis. Dalies mokslininkų šios dvi rūšys laikomos vienos rūšies dviem porūšiais.

Rožinių ibių gentis paplitusi Šiaurės Amerikos žemyno pietinėje dalyje bei gretimuose Didžiųjų Antilų ir Mažųjų Antilų salynų subtropikų ir atogrąžų klimato juostoje, ir Pietų Amerikos žemyno šiaurinės dalyje atogrąžų klimato juostoje, bei Brazilijos San Paulo valstijos rytuose.

Venesueloje, abiejų rūšių paplitimo sąlyčio zonoje abi rūšys kryžminasi.

## Rūšys
Gentyje yra 2 rūšys:
* *Eudocimus albus* – Baltasis ibis;
* *Eudocimus ruber* – Raudonasis ibis;

## Šaltiniai
Girnovės

**Girnovės** (*Platalea*) – irklakojinių paukščių (*Pelecaniformes*) būrio, ibisinių (*Threskiornithidae*) šeimos didelių, ilgomis kojomis, savotiško, ilgo snapo su praplatėjimu gale, paukščių gentis.

Jų gyvenamas biotopas šalia negilių vandens telkinių.

## Rūšys
Viena gentis ir 6 rūšys, bet dalis mokslininkų rožines girnoves kartais išskiria į atskirą rožinių girnovių (*Ajaia*) gentį.
* *Platalea ajaja* sin. *Ajaia ajaja* – Rožinė girnovė;
* *Platalea alba* – Afrikinė girnovė;
* *Platalea flavipes* – Geltonsnapė girnovė;
* *Platalea leucorodia* – Paprastoji girnovė;
* *Platalea minor* – Mažoji girnovė;
* *Platalea regia* – Karališkoji girnovė;

## Galerija

Vaizdas:Bird_(26154953033).jpg|Rožinė girnovė (*Platalea ajaja*)
Vaizdas:African_Spoonbill,_Platalea_alba_at_Marievale_Nature_Reserve,_Gauteng,_South_Africa_(21411574018).jpg|Afrikinė girnovė (*Platalea alba*)
Vaizdas:Platalea_flavipes_-_Mount_Annan_Botanical_Gardens.jpg|Geltonsnapė girnovė (*Platalea flavipes*)
Vaizdas:Black_faced_spoonbill_at_Niigata.JPG|Mažoji girnovė (*Platalea minor*)
Vaizdas:Royal_Spoonbill_mouth_open.jpg|Karališkoji girnovė (*Platalea regia*)


## Šaltiniai
Apaštalas Jokūbas jaunesnysis

**Apaštalas Jokūbas jaunesnysis** () – vienas iš 12 Jėzaus Kristaus apaštalų. Minimas visose keturiose evangelijose. Kartais tapatinamas su Apaštalu Jokūbu teisinguoju. Kartais tapatinamas su Jėzaus Kristaus broliu ar pusbroliu. 

Pagal tradiciją sakoma, kad Apaštalas Jokūbas jaunesnysis mirė kankinio mirtimi – buvo nukryžiuotas Ostrakino mieste žemutiniame Egipte.
Indonezijos herbas

**Indonezijos herbas** (vadinamas *Garuda Pancasila*) – Indonezijos nacionalinis simbolis.

Pagrindinė herbo dalis – Garuda (mitinis paukštis) su skydu ant krūtinės ir popieriaus ritiniu suspaustų Garudos kojomis. Skydo penkios emblemos simbolizuoja *Pancasila*, penki Indonezijos nacionalinės filosofijos principai. *Garuda Pancasila* buvo sukurtas sultono Hamido II ir 1950 m. vasario 11 d. buvo priimtas kaip nacionalinis herbas.
                                                     

## Popieriaus ritinys ir devizas
Garuda nagais suspaudusi laiko popieriaus ritinį, kuriame užrašytas nacionalinis Indonezijos devizas *Bhinneka Tunggal lka*. Tai senosios javiečių kalbos frazė, kuri reiškia „Nors ir suskilęs į gabalus, bet vienas“ (turima omenyje tai, kad Indonezija sudaryta iš daug gabalėlių, salų). Verčiant grubiai „Vienybė įvairume“.

## Simbolizmas
* Garuda – mitinis auksinis erelis, žinomas iš hinduizmo ir budizmo mitologijos. Garuda buvo chimera, turinti sparnus, snapą, auksinio erelio letenas, žmogaus rankas ir liemenį. Garudos plunksnos Indonezijos herbe surikiuotos taip, kad tenkintų datą 1945 m. rugpjūčio 17 d., tai – Indonezijos nepriklausomybės diena. Ant kiekvieno sparno yra po 17 plunksnų, 8 ant uodegos, 19 ant uodegos pagrindo, 45 ant kaklo, jos sudaro “17/8/1945” – Indonezijos nepriklausomybės diena.
* Skydas yra karinis simbolis, kuris reiškia šalies gynybą. Skydas yra padalintas į 5 dalis: pagrindas padalintas į ketvirčius, nuspalvintus raudonai ir baltai (nacionalinės Indonezijos vėliavos spalvos) šachmatų lentos raštu; mažesnis centrinis skydas, juodame fone. Stora juoda linija, kuri dalina skydą į 4 dalis, simbolizuoja pusiaujo liniją, kuri eina per Indonezijos salyną.
* Emblemos. Kiekviena skydo dalis turi savo simbolį, reiškiančius *Pancasila* principus.
* Juodame skyde esanti auksinė žvaigždė, reiškia tikėjimą Dievu. Juoda fono spalva reiškia Mohamedą, islamo pranašą. Islamas pagrindinė Indonezijos religija. Auksinė žvaigždė turi penkias viršūnes. Viršūnės reiškia ne tik islamą, bet ir krikščionybę, hinduizmą ir budizmą, netgi pasaulietinę ideologiją – socializmą.
* Apačioje, dešiniajame ketvirtyje, raudoname fone vaizduojama grandinėlė, pagaminta iš apvalių ir keturkampių grandžių. Grandinėlė simbolizuoja nuoseklias žmonių kartas. Apvali grandis simbolizuoja moterį, kvadratinė – vyrą.
* Viršuje, dešiniajame ketvirtyje, baltame fone vaizduojamas bengalinis fikusas (medis, augantis Indonezijoje). Jis simbolizuoja trečią *Pancasila* principą, Indonezijos vienybę. Bengalinis fikusas žinomas kaip turintis didžiules, žemę siekiančias, šaknis ir šakas.
* Viršuje, kairiajame ketvirtyje, raudoname fone vaizduojama Javos laukinio buliaus galva. Tai simbolizuoja ketvirtą *Pancasila* principą, demokratiją. Bulius – draugiškas gyvūnas, kuris reiškia, kad sprendimai turi būti priimami bendrai, be ginčų.
* Apačioje, kairiajame ketvirtyje, baltame fone vaizduojamos ryžių ir medvilnės varpos. Tai simbolizuoja penktą *Pancasila* principą, socialinę teisybę. Ryžiai ir medvilnė simbolizuoja pragyvenimą.
Šv. Kūdikėlio Jėzaus Teresės bažnyčia

**[[Šv. Kūdikėlio Jėzaus Teresė]]s bažnyčia** yra bažnyčios titulas, kurį Lietuvoje turi:

* Akmenynės Šv. Kūdikėlio Jėzaus Teresės bažnyčia;
* Gulbinėnų Šv. Kūdikėlio Jėzaus Teresės bažnyčia;
* Paveisininkų Šv. Kūdikėlio Jėzaus Teresės bažnyčia;
* Raudondvario Šv. Kūdikėlio Jėzaus Teresės bažnyčia;
* Sangrūdos Šv. Kūdikėlio Jėzaus Teresės bažnyčia.

## Panašūs

* Vilniaus Šv. Teresės bažnyčia
* Vilniaus (Žvejų) Šv. Teresės bažnyčia

## Šaltiniai
Ne žaidėjo veikėjas

**Ne žaidėjo veikėjas** () – žaidimo meistro ar kompiuterio valdomas veikėjas vaidmenų žaidimuose.

## Stalo vaidmenų žaidimai

Paprastai terminu NPC yra nusakomi visi vaidmenų žaidimo personažai, už kuriuos nežaidžia žaidėjai, ir sudaro žaidimo pasaulio populiaciją. Kiekvieno atskiro NPC aprašymo detalumas priklauso nuo meistro noro ir paties NPC svarbos scenarijuje – šalies karalius, jo patarėjas ar pagrindinis priešininkas paprastai būna smulkiai aprašyti meistro užrašuose: jų statistikos, charakterio savybės, turimi daiktai ir kita. Tuo tarpu nedidelės užeigos, kur nakčiai sustojo veikėjai, savininkas gali būti aprašytas keliais žodžiais. 

Personažai turi būti pastovūs. Pavyzdžiui, jei žaidėjai nuolat lankosi toje pačioje smuklėje, geriau jei smuklininkas turi savo vardą, istoriją, gimines bei panašiai. Detaliai aprašyti, turintys savo motyvaciją ir charakterio bruožus NPC gerokai pagyvina žaidimą ir leidžia labiau pasinerti į žaidimo pasaulį.

Kuriant tikroviškesnį personažą, žaidėjams padeda įsivaizduojami su jais susiję NPC (giminės, bendražygiai, draugai ir pan).

Be pavienių NPC, žaidimuose veikia gildijos, organizacijos, sektos ir kitos panašios struktūros, kur žaidėjai gauna užduočių bei kyla hierarchijos laiptais. Žaidimo meistras turi pagalvoti, kas organizaciją įkūrė, ką ji vienija, kas ten vyksta ir kokie tikslai. Žaidimo meistro parinkta  santvarka nusako, kaip tvarkosi žaidimo veikėjus supanti daugelio tūkstančių NPC bendrija.

Dažnai NPC prisijungia prie žaidėjų valdomų veikėjų grupės kaip pagalbininkai arba siekdami savų tikslų. Dažniausiai tokių veikėjų valdymas lieka meistro rankose, bet kai kuriose RPG sistemose kartais juos gali valdyti žaidėjai.

Žaidimo meistras, norėdamas paįvairinti žaidimą arba palengvinti sau naštą, gali leisti už kurį nors NPC žaisti žaidėjui iš šalies.

## Kompiuteriniai vaidmenų žaidimai

Kompiuteriniuose vaidmenų žaidimuose (cRPG) NPC terminu yra vadinami visi kompiuterio valdomi veikėjai. Jų elgesį apsprendžia skriptai, kuriuos aktyvuoja žaidėjo veiksmai. Dažniausiai NPC atlieka konkrečias funkcijas – perka/parduoda daiktus, duoda žaidėjui eilinę užduotį ir pan.

## Šaltiniai
Pukas (palydovas)

**Pukas** () arba **Uranas XV** – gamtinis Urano palydovas, kurį 1985 m. gruodį atrado erdvėlaivis Voyager 2. Pavadinimas *Pukas* atitinka susitarimą Urano palydovus vadinti Šekspyro veikėjų vardais. Puko orbita yra tarp Urano žiedų ir Mirandos - pirmojo iš didžiųjų Urano palydovų. Pukas yra beveik sferinės formos, jo skersmuo yra apie 162 km. Paviršius tamsus, ženkliai padengtas krateriais, ant kurio matyti spektriniai vandens ledo požymiai.

## Atradimas ir pavadinimas
Pukas – didžiausias vidinis Urano palydovas, aptiktas iš 1985 m. gruodžio 30 d. *[[Voyager 2]]* nufotografuotų vaizdų. Iš karto po atradimo suteiktas laikinas **S/1985 U 1** pavadinimas.

Mėnulis vėliau buvo pavadintas veikėjo Puko, kuris pasirodo Šekspyro filme *[[Vasarvidžio nakties sapnas|„Vasarvidžio nakties sapnas“]]*, vardu.Keltų mitologijoje ir anglų tautosakoje *Pukas* yra išdykusi būtybė, krikščionys jį įsivaizdavo kaip piktąjį demoną.

Pukas dar vadinamas **Uranu XV**.

## Fizinės savybės
Pukas yra didžiausias mažasis vidinis Urano palydovas, skriejantis Mirandos orbitoje. Jis yra vidutinio dydžio tarp Portijos (antras pagal dydį vidinis palydovas) ir Mirandos (mažiausias iš penkių didžiųjų klasikinių palydovų). Puko orbita yra tarp Urano žiedų ir Mirandos. Apie Puką žinoma mažai, išskyrus jo orbitą, kurios spindulys yra apie 81 km, ir geometrinis albedas, kuris matomoje šviesoje yra lygus maždaug 0,11.

Iš visų palydovų, kuriuos atrado „Voyager“ vaizdo gavimo komanda, tik Pukas buvo aptiktas pakankamai anksti, kad zondą dar būtų galima užprogramuoti taip, kad palydovas būtų atvaizduotas šiek tiek detaliau. Vaizdai parodė, kad Pukas yra kiek pailgo sferoido formos (ašių santykis yra 0,97 ± 0,04). Jo paviršius yra stipriai padengtas kraterių ir pilkas. Puko paviršiuje yra trys pavadinti krateriai, iš kurių didžiausias yra apie 45 km skersmens. Kitų stebėjimu metu su Hablo kosminiu teleskopu ir dideliais antžeminiais teleskopais Puko spektre buvo aptiktos vandens ir ledo sugerties ypatybės.

Nėra nieko žinoma apie vidinę Puko struktūrą. Tikriausiai ji susideda iš vandens ledo mišinio su tamsia medžiaga, panašia į tą, kuri yra žieduose. Ši tamsi medžiaga greičiausiai susideda iš uolienų arba radiacijos būdu apdorotų organinių medžiagų. Kadangi palydove nėra kraterių su ryškiais spinduliais, tai reiškia, kad Pukas nėra diferencijuotas ir dėl to ledo ir ne ledo komponentai nėra atsiskyrę vienas nuo kito į šerdį ir mantiją.

### Įvardinti krateriai

Puko krateriai pavadinti Europos mitologijos išdykusių dvasių vardais.

## Taip pat skaitykite
* Urano palydovai
* Urano žiedai

## Šaltiniai

## Literatūra
* 
* 
* 
* 
* 
* 
* 
* 

## Nuorodos
* ''Voyager 2'' padaryta Puko nuotrauka
Kirmlesos

**Kirmlesos**  (*Vermivora*) – amerikinių devynbalsių (*Parulidae*) šeimos paukščių gentis.

## Rūšys
* Bachmano kirmlesa (*Vermivora bachmanii*)
* Mėlynsparnė kirmlesa (*Vermivora pinus*)
* Geltonsparnė kirmlesa (*Vermivora chrysoptera*)
* Pilkagalvė kirmlesa (*Vermivora peregrina*)
* Raudondėmė kirmlesa (*Vermivora celata*
* *[[Vermivora ruficapilla]]*
* *[[Vermivora virginiae]]*
* *[[Vermivora crissalis]]*
* *[[Vermivora luciae]]*


Image:Vermivora celata2.jpg| Raudondėmė kirmlesa (*Vermivora celata*
Image:Vermivora ruficapilla FWS.jpg|*[[Vermivora ruficapilla]]*
Image:Blue-winged Warbler NGM-v31-p308-D.jpg| Mėlynsparnė kirmlesa (*Vermivora pinus*)
Image:Golden-winged Warbler NGM-v31-p308-C.jpg| Geltonsparnė kirmlesa (*Vermivora chrysoptera*)
Krūminukai

**Krūminukai**  (*Dendroica*) – amerikinių devynbalsių (*Parulidae*) šeimos paukščių gentis.

Gentyje yra 29 rūšys.
## Rūšys
* Geltonasis krūminukas (*Dendroica petechia*)
* Pensilvaninis krūminukas (*Dendroica pensylvanica*)
* Magnolinis krūminukas (*Dendroica magnolia*)
* Tigrinis krūminukas (*Dendroica tigrina*)
* Melsvanugaris krūminukas (*Dendroica caerulescens*)
* Karūnuotasis krūminukas (*Dendroica coronata*)
* Juodagerklis pilkasis krūminukas (*Dendroica nigrescens*)
* Auksaskruostis krūminukas (*Dendroica chrysoparia*)
* Žalsvasis krūminukas (*Dendroica virens*)
* Tounsendo krūminukas (*Dendroica townsendi*)
* *[[Dendroica occidentalis]]*
* Rusvasis krūminukas (*Dendroica fusca*)
* Geltokaklis krūminukas (*Dendroica dominica*)
* Žaliapakaušis krūminukas (*Dendroica pityophila*)
* Gracės krūminukas (*Dendroica graciae*)
* Adelaidės krūminukas (*Dendroica adelaidae*)
* Barbudos krūminukas (*Dendroica subita*)
* *[[Dendroica delicata]]*
* Pušyninis krūminukas (*Dendroica pinus*)
* Kirtlando krūminukas (*Dendroica kirtlandii*)
* Prerijinis krūminukas (*Dendroica discolor*)
* Vitelino krūminukas (*Dendroica vitellina*)
* Palminis krūminukas (*Dendroica palmarum*)
* *[[Dendroica castanea]]*
* Dryžuotasis krūminukas (*Dendroica striata*)
* *[[Dendroica cerulea]]*
* *[[Dendroica plumbea]]*
* Strėliagalvis krūminukas (*Dendroica pharetra*)
* *[[Dendroica angelae]]*


Image:Dendroica-pensylvanica-003.jpg| Pensilvaninis krūminukas (*Dendroica pensylvanica*)
Image:Magnolia Warbler NGM-v31-p313-A.jpg| Magnolinis krūminukas (*Dendroica magnolia*)
Image:Dendroica tigrina FWS.jpg| Tigrinis krūminukas (*Dendroica tigrina*)
Image:Dendroica caerulescens1.jpg|Melsvanugaris krūminukas (*Dendroica caerulescens*)
Image:Dendroica coronata4.jpg| Karūnuotasis krūminukas (*Dendroica coronata*)
Image:Black-throated Gray Warbler NGM-v31-p316-C.jpg| Juodagerklis pilkasis krūminukas (*Dendroica nigrescens*)
Image:Dendroica chrysoparia1.jpg| Auksaskruostis krūminukas (*Dendroica chrysoparia*)
Image:Black-throated Green Warbler NGM-v31-p316-B.jpg| Žalsvasis krūminukas (*Dendroica virens*)
Image:Dendroica_coronata_USFWS.jpg| Tounsendo krūminukas (*Dendroica townsendi*)
Image:Dendroica-fusca-001.jpg| Rusvasis krūminukas (*Dendroica fusca*)
Image:Dendroica dominicaEMP13CB.jpg| Geltonkaklis krūminukas (*Dendroica dominica*)
Image:Dendroica pinus.jpg| Pušyninis krūminukas (*Dendroica pinus*)
Image:KirtlandsWarbler23.jpg||Kirtlando krūminukas (*Dendroica kirtlandii*)
Image:Dendroica discolor1.jpg|Prerijinis krūminukas (*Dendroica discolor*)
Image:Bay-breasted Warbler NGM-v31-p316-A.jpg| *[[Dendroica castanea]] *
Image:Elfin-woods Warbler.JPG|*[[Dendroica angelae]]*
Image:Black-poll Warbler NGM-v31-p313-B.jpg|Dryžuotasis krūminukas (*Dendroica striata*)
Vaitkūnai (reikšmės)

**Vaitkūnais** vadinamos gyvenvietės:

* Anykščių rajone;
* Biržų rajone;
* Kaišiadorių rajone;
* Kauno rajone;
* Pakruojo rajone;
* Panevėžio rajone;
* Pasvalio rajone;
* Rokiškio rajone;
* Ukmergės rajone;
* Utenos rajone;
* Vilniaus rajone.
Žiogai (Šiauliai)

**Žiogai** – kaimas Šiaulių rajono savivaldybėje, 15 km į šiaurę nuo Šiaulių, į rytus nuo kelio , prie Luponės ir Gulbino upelių. Seniūnaitijos centras. Kaimo centrinėje dalyje, 90 m į pietvakarius nuo kelių Lygudai–Žiogai ir į Maniūšius kryžkelės, į vakarus nuo kelio Lygudai–Žiogai (Šiauliai) yra Žiogų senosios kapinės (kultūros paminklo MC kodas 4640).

## Istorija

Lietuvos Didžiosios kunigaikštijos laikais kaimo žemės priklausė Šiaulių ekonomijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiaus Lygudų seniūnijai, nuo 1932 m. – vėl Verbūnų seniūnijai, nuo 1950 m. – Šiaulių rajono Gruzdžių apylinkės kaimas. 1948 m. susikūrė Žiogų kolūkis (pirmininkas Vaclovas Šiurkus). 1950 m. rugpjūčio 18 d. kolūkis prijungtas prie kolūkio „Tarybinė aušra“, kuris 1975 m. sausio 28 d, prijungtas prie kolūkio „Gegužės devintoji“.

## Gyventojai
1923 m. surašymo metu kaime buvo 24 ūkiai.

## Šaltiniai
Raudonskruostis krūminukas

**Raudonskruostis krūminukas** (*Cardellina rubrifrons*) – amerikinių devynbalsių (*Parulidae*) šeimos paukštis. Tai vienintelė rūšis gentyje.

Kūnas iki 14 cm ilgio, šviesiai pilkas, pilvo pusė balta. Skruostai, kaklas ir krūtinės apačia ryškai raudoni, tuo tarpu viršugalvis ir galvos šonai juodi.
Žiogai (reikšmės)

**Žiogais** vadinama:

* vabzdžių šeima;
* ežeras Šakių rajone;
* Lietuvos kaimai:
** Anykščių rajone:
*** Kavarsko seniūnijoje,
*** Skiemonių seniūnijoje;
** Kupiškio rajone;
** Šiaulių rajone;
** Šilutės rajone:
*** Gardamo seniūnijoje,
*** Švėkšnos seniūnijoje.
Hipodamas

**Hipodamas** (Hippodamos, gr. Ἱππόδαμος, g. 498 m. pr. m. e. – m. 408 m. pr. m. e.) – graikų architektas, miestų planuotojas, geometrinio stačiakampio miesto idėjos autorius.

Manoma, kad stačiakampio miesto ir stačiakampės agoros planų idėjas Hipodamas pasiskolino iš savo mokytojo Pitagoro. Hipodamas suprojektavo Atėnų uostą, Rodo miestą.

Pagal jo planą suprojektuotas Mileto miestas. Mileto agoroje Hipodamas taisyklingai išdėstė kolonadų stojas, o tai papildė stačiakampius gyvenamųjų namų rajonus, sujungė visuomeninę erdvę ir neišvystytą erdvę anapus. Vėliau, sekant helenistiniais ir romėnų nurodymais, daug erdvių buvo pertvarkyta, bet pagrindinis ritmas, kurį nustatė Hipodamas, gyvavo septynis perstatymų ir plėtros amžius.
Vilsonijos

**Vilsonijos** (*Wilsonia*) – amerikinių devynbalsių (*Parulidae*) šeimos paukščių gentis.

## Rūšys
* Geltonoji vilsonija (*Wilsonia citrina*)
* Nykštukinė vilsonija (*Wilsonia pusilla*)
* Kanadinė vilsonija (*Wilsonia canadensis*)


Image:Canada Warbler NGM-v31-p320-D.jpg| Kanadinė vilsonija (*Wilsonia canadensis*)
Image:Hooded Warbler NGM-v31-p320-C.jpg|Geltonoji vilsonija (*Wilsonia citrina*)
Image:Wilson Warbler NGM-v31-p320-B.jpg| Nykštukinė vilsonija (*Wilsonia pusilla*)
Geltongurklės

**Geltongurklės** (*Geothlypis*) – amerikinių devynbalsių (*Parulidae*) šeimos paukščių gentis.

Paplitusios Meksikoje ir Centrinėje Amerikoje, tačiau kai kurios rūšys randamos Pietų Amerikoje, o per migraciją pasiekia ir Šiaurės Ameriką.

## Rūšys
* Paprastoji geltongurklė (*Geothlypis trichas*)
* Beldingo geltongurklė (*Geothlypis beldingi*)
* *[[Geothlypis flavovelata]]*
* Bahaminė geltongurklė (*Geothlypis rostrata*)
* Žaliagalvė geltongurklė (*Geothlypis semiflava*)
* *[[Geothlypis speciosa]]*
* *[[Geothlypis aequinoctialis]]*
* Pilkagalvė geltongurklė (*Geothlypis poliocephala*)
* Gobtuvinė geltongurklė (*Geothlypis nelsoni*)
Prancūzai

**Prancūzai** () – tauta Vakarų Europoje. Gyvena Prancūzijoje (~ 58 mln. gyventojų), buvusiose Prancūzijos kolonijose (Alžyre, Tunise, Maroke, Madagaskare) ir dabartinėse užjūrio valdose.

Iš I–V amžiaus romanizuotų Transalpinės Galijos keltų ir V–VI amžiaus įsiveržusių bei vėliau suromanėjusių germanų (frankų, burgundų, vestgotų) X amžiuje susidarė dvi giminingos provansalų ir šiaurės prancūzų tautybės.

Prancūzijos kaimuose paplitę galų ir lotynų tipo valstiečių namai su židiniu. Moterų tradiciniai drabužiai – marškiniai, platus sijonas, palaidinė, korsažas, skarelė, kykas; vyrų – kelnės, marškiniai, liemenė, striukė, dėvi skrybėlę arba baskų beretę, ant kaklo ryši skarelę. XVII–XX amžiuje prancūzų (iš pradžių feodalų, vėliau miestiečių, ypač paryžiečių) dėvėsena buvo vyraujantis Europos ir pasaulio madų šaltinis.

Prancūzų etninė priklausomybė įvairioms istorinėms sritims tebėra išlikusi. Daugiausia iš prancūzų ir bretonų susidarė ir atskira prancūzakalbių kanadiečių nacija.

Tikintieji daugiausia katalikai, yra ir protestantų (evangelikų reformatų).

Prancūzų tauta demografiniu atžvilgiu yra pasenusi, vidutinė gyvenimo trukmė 78 metai. Vyrai vidutiniškai gyvena 74 metus, moterys – 82 metus.

## Išnašos

## Nuorodos
Prancūzai
Buenos Airės (reikšmės)

**Buenos Airės** () reiškia:
* **[[Buenos Airės]]** – Argentinos federacinė sostinė;
* **[[Didžiosios Buenos Airės]]** – Buenos Airių metropolinė teritorija;
* **[[Buenos Airės (provincija)|Buenos Airių provincija]]** – didžiausia ir labiausiai apgyvendinta Argentinos provincija;
* **[[Buenos Airės (ežeras)|Buenos Airės]]** – ežeras Patagonijoje;
* **[[Buenos Aires (trasa)]]** – F1 trasa Argentinoje;
* **[[Buenos Airės (Nikaragva)|Buenos Airės]]** – miestas Nikaragvoje.
Citrininis gieduolis

**Citrininis gieduolis** (*Protonotaria citrea*) – amerikinių devynbalsių (*Parulidae*) šeimos paukštis. Tai vienintelė rūšis gentyje.
Hugo premija

**Hugo premija** () – kasmetinis kultūros apdovanojimas, skiriamas nuo 1953 metų už geriausius mokslinės ar maginės fantastikos kūrinius, filmus, pagal fantastikos mėgėjų balsavimo rezultatus. Premija teikiama remiantis *Worldcon* (Pasaulinių fantastikos mėgėjų ir profesionalų suvažiavimų) dalyvių balsavimo rezultatais. Paprastai balsavime dalyvauja apie 700 rinkėjų.

Premija pavadinta Hugo Gernsbako, žurnalo „Amazing Stories“ įkūrėjo, garbei.

## Apdovanojimų kategorijos
* Geriausias romanas (*Best Novel*)
* Geriausia apysaka (*Best Novella*)
* Geriausia trumpa apysaka (*Best Novellette*)
* Geriausias apsakymas (*Best Short Story*)
* Geriausia su fantastika susijusi knyga (*Best Related Book*)
* Geriausias filmas (*Best Dramatic Presentation*)
* Geriausias ilgametražinis filmas (*Best Dramatic Presentation, Long Form*)
* Geriausias trumpametražinis filmas (*Best Dramatic Presentation, Short Form*
* Geriausias redaktorius (*Best Professional Editor*)
* Geriausias dailininkas (*Best Professional Artist*)
* Geriausias žurnalas (*Best SemiProzine*)
* Geriausias fenzinas (*Best Fanzine*)
* Geriausias mėgėjas rašytojas (*Best Fan Writer*)
* Geriausias mėgėjas dailininkas (*Best Fan Artist*)

## Amerikos lietuviai, Hugo premijos nominantai ir apdovanotieji
Algis Budrys:
* 1959 m. – geriausias apsakymas („The Edge of the Sea“)
* 1959 m. – geriausias romanas („Who?“)
* 1961 m. – geriausias romanas („Rogue Moon“)
* 1976 m. – geriausia apysaka („The Silent Eyes of Time“)

Edas Meskys:
* 1966 m. – geriausias fenzinas
* 1967 m. – geriausias fenzinas – Apdovanotas už fenziną „Niekas“
* 1989 m. – geriausias fenzinas

Robertas Zemeckis:
* 1986 m. – geriausias filmas – Apdovanotas už „Back to the Future“ („Atgal į ateitį“)
* 1989 m. - geriausias filmas – Apdovanotas už „Who Framed Roger Rabbit“ („Kas pakišo triušį Rodžerį“)
* 1991 m. – geriausias filmas – „Back to the Future. Part III“ („Atgal į ateitį. 3 dalis“)
* 1998 m. – geriausias filmas – Apdovanotas už „Contact“ („Kontaktas“)

## Nuorodos
* Oficialus puslapis
Dr. Green

**dr. Green** – lietuviška punk-ska grupė. Grupė susikūrė 1996 m. Vieni iš ska muzikos stiliaus pradininkų Lietuvoje, kartu su grupėmis LMP, Frekenbok, Lagamino Turinys. Aktyvūs ne vien underground muzikos scenoje, bet ir kultūros srityse. Bendradarbiavo įvairiuose Lietuvos ir Vilniaus kultūriniuose projektuose: hardcore.lt, GreenClub, ore.lt, rengė festivalį Darom.

## Nariai
* Gediminas Akinskas – alto saksofonas
* Ignas Bjaurūnas – trombonas
* Arvydas Gilys – būgnai
* Tomas Ivanauskas – tenor saksofonas
* Domininkas Kunčinas – vokalas
* Milda Laužikaitė – trombonas
* Mindaugas Repšys – gitara, vokalas
* Tomas Verbaitis – bosinė gitara
* Beždžionka - būgnai [2003-2005]

## Diskografija
* 1998 m. *Ska’n'go* CD/MC (Green records, Lietuva; Ipecacuanha records, Rusija; Nikt Nic Nie Wie, Lenkija; Tornis records, Latvija)
* 1999 m. *He Perdido* 7"EP (Brew records, Suomija)
* 2000 m. *The Sounds of Black and White Radio* CD/MC (Kablio muzika, Lietuva; Rock’n’roller Editions, Lenkija; Brew Records, Suomija; tamizdat. com; interpunk. com; Ipecacuanha records, Rusija)
* 2002 m. *Purvas* CD/MC/LP (Green records, Lietuva; Nikt Nic Nie Wie, Lenkija; Ipecacuanha records, Rusija; Taste of Blood records, Slovakija (LP), Energetyka, Ukraina; tamizdat. com; interpunk. com; Maloka distro, Prancūzija (LP); Aactivist, Rumunija)
* 2003 m. Semmi Komoly / Dr. Green split CD (Non Stop Records, Vengrija)
* 2006 m. *10 Green Years* CD (rinktinis; Zona Records, Lietuva)
* 2007 m. *Culture Repair* CD (Karma Mira, Rusija; Maloka, Prancūzija; Nikt Nic Nie Wie, Lenkija; Zona Records, Lietuva)

## Nuorodos
* Oficialus dr. Green tinklalapis
Sejūrai

**Sejūrai**, arba **strazdiniai gieduoliai** (*Seiurus*) – amerikinių devynbalsių (*Parulidae*) šeimos paukščių gentis.

## Rūšys
* Geltongalvis sejūras (*Seiurus aurocapillus*)
* Vikrusis sejūras (*Seiurus noveboracensis*)
* Kielinis sejūras (*Seiurus motacilla*)


Image:Seiurus motacillaEMP17CB.jpg| Kielinis sejūras (*Seiurus motacilla*) 
Image:Seiurus noveboracensisEMP17CB.jpg| Vikrusis sejūras (*Seiurus noveboracensis*)
Kazys Knizikevičius

**Kazys Knizikevičius** (1915 m. birželio 28 d. Pumpėnai, Pasvalio raj. – 2009 m. balandžio 10 d. Šiauliai) – gydytojas rentgenologas, medicinos istorikas, Šiaulių miesto visuomenės veikėjas, miesto Garbės pilietis.

## Biografija
Mokėsi Pumpėnų pradžios mokykloje ir Pasvalio gimnazijoje. 1943 m. baigė paskutiniąją Vytauto Didžiojo universiteto Medicinos fakulteto laidą, kurią baigė 72 gydytojai, bet Lietuvoje liko tik 37.

1944 m. paskirtas Joniškio ligoninės ir ambulatorijos vedėju, atkūrė Antrasis pasaulinis karo sugriautą Joniškio rajono sveikatos apsaugos sistemą. 1946 m. paskirtas dar ir rajono sveikatos apsaugos skyriaus vedėju. 1950 m. Lietuvoje atlikus administracinę teritorinę reformą paskirtas Šiaulių srities sveikatos apsaugos skyriaus vedėju. Kartu pradėjo dirbti ir Šiaulių respublikinės ligoninės gydytoju rentgenologu. 1953 m. paskirtas Šiaulių respublikinės ligoninės vyriausiuoju gydytoju ir visą energiją skyrė jos įrengimui, aprūpinimui pažangiausia technika ir technologijomis, o vėliau – sveikatos apsaugos sistemos sukūrimui Šiauliuose. Šias pareigas ėjo 23 metus, buvo gerbiamas kolektyvo ir mylimas pacientų. Vadovaujant K. Knizikevičiui Šiauliuose buvo baigta naujos respublikinės ligoninės statyba (architektas Vytautas Landsbergis-Žemkalnis), iškilo nauji gydymo įstaigų pastatai, įsteigtos naujos specializuotos ligoninės ir dispanseriai, išsiplėtė poliklinikų ir ambulatorijų tinklas, išaugo nauja specialistų karta, pradėtas mokslinis tiriamasis darbas. Jo vadovaujami septyni gydytojai apgynė disertacijas ir gavo mokslinius vardus. Kartu K. Knizikevičius dirbo ir gydytoju rentgenologu, aktyviai dalyvavo Šiaulių krašto rentgenologų mokslinės draugijos darbe, ruošė leidinius ir organizavo mokslines konferencijas. Jo sukaupta patirtis ir profesionalumas leido išsaugoti gyvybę ir sveikatą daugeliui Šiaulių miesto ir krašto žmonių. Sulaukęs pensinio amžiaus nenutraukė darbinės veiklos, dar 23 metus dirbo rentgenologo darbą, ugdė jaunus specialistus. 40 metų rašė Šiaulių krašto sveikatos apsaugos istoriją.

## Įvertinimas
K. Knizikevičiui suteiktos aukščiausioji gydytojo rentgenologo ir 1-oji sveikatos apsaugos organizatoriaus kategorijos, apdovanotas medaliais, garbės raštais ir kitokiais pagarbos ženklais. Gimimo 90-mečio proga suteiktas Nusipelniusio sveikatos apsaugos darbuotojo garbės vardas, įteiktas garbės ženklas „Už nuopelnus Šiaulių apskričiai“. 2006 m. rugsėjo 7 d. Šiaulių miesto savivaldybės tarybos sprendimu Nr. T-308 suteiktas Šiaulių miesto Garbės piliečio vardas.

Žmona Birutė Knizikevičienė, dukterys – gydytoja Jūratė Gedgaudienė, vertėja Rūta Knizikevičiūtė–Desterk, aktorė Rita Knizikevičiūtė,

## Bibliografija
Kazimieras Knizikevičius. Šiaulių krašto medicinos istorija (XVI a.-XX a. vid.), Saulės delta, 2006 m.
Sanctimony

**Sanctimony** – Latvijos sunkiojo roko muzikos grupė. Patys grupės nariai savo muzikinį stilių vadina *[[death 'n' roll]]*. Grupė egzistuoja nuo 1994 m., nors per šiuos metus grupės sudėtis yra keitusis kelis kartus. Taip pat yra keitęsis ir muzikos žanras – iš pradžių grupė grojo Death metal, o nuo 2002 m. groja sunkiojo roko stiliumi.

## Sudėtis

### Dabartinė sudėtis
* Janis Bolšakas – vokalas (1994 – dabar)
* Viesturas Grinbergas – gitara (1994 – dabar)
* Janis Aizkalnas – gitara (1999 – dabar)
* Denisas Denisenko – bosas, vokalas (1999 – dabar)
* Kārlis Jakubonis – būgnai (1994 – dabar)

### Buvę nariai
* Rihardas – bosas (1994–1996)
* Viktoras – bosas (1996–1998)
* Robertas – gitara (1996–1998)

## Diskografija
* *When The Sun Was God* (1996)
* *Eternal Suffering* (1999)
* *Lirix* (2000)
* *Devil and Men* (2005)

## Nuorodos
* Oficiali svetainė
Tikrosios startos

**Tikrosios startos** (*Emberiza*) – startinių (*Emberizidae*) šeimos paukščių gentis.

## Lietuvos startos
Lietuvoje aptinkamos šios rūšys:
* Geltonoji starta (*Emberiza citrinella*)
* Nendrinė starta (*Emberiza schoeniclus*)
* Sodinė starta (*Emberiza hortulana*)
* Vakarinė starta (*Emberiza cirlus*)
* Šiaurinė starta (*Emberiza rustica*)
* Mažoji starta (*Emberiza pusilla*)

## Rūšys
* Geltonoji starta (*Emberiza citrinella*)
* Baltagalvė starta (*Emberiza leucocephalos*)
* Vakarinė starta (*Emberiza cirlus*)
* Tibetinė starta (*Emberiza koslowi*)
* Kalninė starta (*Emberiza cia*)
* Godlevskio starta (*Emberiza godlewskii*)
* Ilgauodegė starta (*Emberiza cioides*)
* Jankovskio starta (*Emberiza jankowskii*)
* Pilkakaklė starta (*Emberiza buchanani*)
* Pilkšvoji starta (*Emberiza cineracea*)
* Sodinė starta (*Emberiza hortulana*)
* Stiuarto starta (*Emberiza stewarti*)
* Rudagurklė strata (*Emberiza caesia*)
* Dryžuotoji starta (*Emberiza striolata*)
* Ligutinė starta (*Emberiza impetuani*)
* Geltonkrūtė starta (*Emberiza tahapisi*)
* Socotros starta (*Emberiza socotrana*)
* Kapo strata (*Emberiza capensis*)
* Rusvakaklė starta (*Emberiza yessoensis*)
* Tristramo starta (*Emberiza tristrami*)
* Apykaklėtoji starta (*Emberiza fucata*)
* Mažoji starta (*Emberiza pusilla*)
* Geltonbruvė starta (*Emberiza chrysophrys*)
* Šiaurinė starta (*Emberiza rustica*)
* Geltongurklė starta (*Emberiza elegans*)
* Rusinė starta (*Emberiza aureola*)
* Auksakrūtė starta (*Emberiza flaviventris*)
* Somalinė starta (*Emberiza poliopleura*)
* Rudnugarė starta (*Emberiza affinis*)
* *[[Emberiza cabanisi]]*
* Rudoji starta (*Emberiza rutila*)
* Juodagalvė starta (*Emberiza melanocephala*)
* Rudagalvė starta (*Emberiza bruniceps*)
* Gelsvoji starta (*Emberiza sulphurata*)
* Žilgalvė starta (*Emberiza spodocephala*)
* (*Emberiza variabilis*)
* Poliarinė starta (*Emberiza pallasi*)
* Nendrinė starta (*Emberiza schoeniclus*)
* Pilkoji starta (*Emberiza calandra*)
Jean-Claude Trichet

**Žanas Klodas Trišė** (g. 1942 gruodžio 20 d. Lione) – prancūzų bankininkas, Europos Centrinio Banko vadovas (2003-2011).

## Biografija
Studijavo inžineriją *École nationale supérieure des Mines de Nancy*, vėliau studijavo Paryčiaus politikos institute (*Institut d'études politiques de Paris*) ir *École nationale d'administration*.

1993 tapo Prancūzijos banko valdytoju. Nuo 2003 lapkričio 1 d. Europos Centrinio Banko prezidentas (poste pakeitė olandą Vimą Deisenbergą, prezidentu išbuvusiu 4 m.).

## Nuorodos
Vilius Antanas Kazanavičius

**Vilius Antanas Kazanavičius** (g. 1936 m. liepos 6 d. Kriaunose, Rokiškio apskritis) – Lietuvos ekonomistas, ūkio ir visuomenės veikėjas.

## Biografija
1957 m. baigė Vilniaus geležinkelio transporto technikumą ir įgijo techniko statybininko specialybę. 1957–1964 m. Pabaltijo geležinkelio Šiaulių apygardos namų ir statinių remonto ruožo meistras, darbų vykdytojas, 1962–1964 m. viršininkas. 1964–1966 m. 2-osios gelžbetoninių konstrukcijų gamyklos skyriaus viršininkas. 1967–1969 m. Šiaulių remonto gamyklos „Mechanika“ direktorius.

1968 m. baigė Kauno politechnikos institutą ir įgijo inžinieriaus ekonomisto specialybę. 1969–1973 m. Šiaulių miesto Vykdomojo komiteto pirmininko pavaduotojas, 1973–1980 m. Vykdomojo komiteto pirmininkas. 1978 m. Maskvoje apgynė ekonomikos mokslų kandidato disertaciją tema „Miesto infrastruktūros organizavimo ir planavimo tobulinimas“.

1976–1981 m. LKP revizijos komisijos narys. Nuo 1981 m. LKP CK narys. 1975–1990 m. LSSR AT deputatas. 1981–1990 m. LSSR MT pirmininko pavaduotojas. 1990–1992 m. SSRS atstovas Mozambike, vėliau pensininkas.

## Miesto vadovas
Per 11 jo vadovavimo Vykdomajam komitetui metų Šiauliai ryškiai pasikeitė. Atsirado daug naujų statinių, įkurta naujų mokymo ir kultūros įstaigų, pertvarkytos ir išplėtotos iki tol veikusios, įrengta parko estrada, pastatyta Povilo Višinskio biblioteka, Respublikinės ligoninės chirurgijos korpusas, Dailės galerija, Kauno politechnikos instituto Šiaulių fakultetas, Santuokų rūmai, Inžinierių ir Mokytojų namai, „Saulės“ ir „Laiko“ kino teatrai, Vaikų dailės mokykla.

Jo iniciatyva Šiauliai pirmieji Lietuvoje įsirengė pėsčiųjų bulvarą, kuris ir šiandien puošia miestą. Pakito ir miesto komunalinis ūkis – išplėtotos vandenvietės, pastatyti du nauji viadukai, nutiesta naujų gatvių, kapitaliai suremontuota nemaža dalis senųjų, įkurti Lieporių ir Dainų parkai. Miesto vadovas pagyvino miesto intelektualinį ir kultūrinį gyvenimą, aktyviai rėmė miesto Dailininkų, Architektų ir kitų kūrybinių sąjungų, Dramos teatro, Inžinierių namų veiklą.

## Bibliografija
* Neišsiųsti laiškai: prisiminimai ir pamąstymai. – Vilnius: Gairės, 2005. – 389 p.: iliustr. – ISBN 9986-625-63-7

## Įvertinimas
* Šiaulių miesto savivaldybės tarybos 2000 m. rugsėjo 14 d. sprendimu Nr. 82 suteiktas Šiaulių miesto garbės piliečio vardas.

## Šaltiniai
Ryžinis trupialas

**Ryžinis trupialas**, arba **bobolinkas** (*Dolichonyx oryzivorus*) – trupialinių (*Icteridae*) šeimos paukštis. Tai vienintelė rūšis gentyje.

Suaugėliai 16-18 cm ilgio. Jų snapas trumpas kaip kikilių. Patinas daugiausia juodas, su kreminės spalvos nugara ir baltomis mentėmis. Patelė šviesiai ruda, galva su tamsiais dryžiais; sparnai ir uodega tamsesni.

Veisiasi Šiaurės Amerikoje atvirose pievose, ypač laukuose. Puodelio formos lizdą suka ant žemės. Patelė deda 5-6 kiaušinius. Jauniklius maitina abu tėvai.

Migruoja į Argentiną, Paragvajų.
Trupialiniai

**Trupialiniai** (*Icteridae*) – žvirblinių (*Passeriformes*) būrio paukščių šeima, kuriai priklauso maži ir vidutinio dydžio paukščiai. 

Šeimoje yra 24 gentys.
## Gentys
* Ryžiniai trupialai, arba bobolinkai (*Dolichonyx*)
* Amerikinės volungenės (*Agelaius*)
* *[[Nesopsar]]*
* Pieviniai trupialai (*Sturnella*)
* Geltongalviai trupialai (*Xanthocephalus*)
* Divos (*Dives*)
* Trupialai (*Euphagus*)
* Graklai (*Quiscalus*)
* Karviaganiai (*Molothrus*)
* Volungenės (*Icterus*)
* *[[Amblycercus]]*
* Kacikai (*Cacicus*)
* Oropendolos (*Psarocolius*)
* *[[Ocyalus]]*
* Volunginiai trupialai (*Gymnomystax*)
* Pelkinės volungenės (*Pseudoleistes*)
* *[[Amblyramphus]]*
* *[[Hypopyrrhus]]*
* *[[Curaeus]]*
* *[[Gnorimopsar]]*
* *[[Oreopsar]]*
* *[[Lampropsar]]*
* *[[Macroagelaius]]*
Amerikinės volungenės

**Amerikinės volungenės** (*Agelaius*) – trupialinių (*Icteridae*) šeimos paukščių gentis.
 
## Rūšys
* *[[Agelaius flavus]]*
* Geltonsparnis trupialas (*Agelaius thilius*)
* Šviesiaakis trupialas (*Agelaius xanthophthalmus*)
* *[[Agelaius cyanopus]]*
* Raudonsparnis trupialas (*Agelaius phoeniceus*)
* Raudonpetis trupialas (*Agelaius assimilis*)
* Trispalvis trupialas (*Agelaius tricolor*)
* Geltongaubtis trupialas (*Agelaius icterocephalus*)
* Rusvapetis trupialas (*Agelaius humeralis*)
* Geltonpetis trupialas (*Agelaius xanthomus*)
* *[[Agelaius ruficapillus]]*


Image:Yellow Hooded Blackbird 002.jpg| Geltongaubtis trupialas (*Agelaius icterocephalus*) 
Image:Yellow-shouldered Blackbird.jpg| (*Agelaius xanthomus*)
Karviaganiai

**Karviaganiai** (*Molothrus*) – trupialinių (*Icteridae*) šeimos paukščių gentis.
 
## Rūšys
* Rudasis karviaganis (*Molothrus badius*)
* Rėkiantysis karviaganis (*Molothrus rufoaxillaris*)
* Žvilgantysis karviaganis (*Molothrus bonariensis*)
* Raudonakis karviaganis (*Molothrus aeneus*)
* Rudagalvis karviaganis (*Molothrus ater*)
* Didysis karviaganis (*Molothrus oryzivorus*)
Senelio paradoksas

**Senelio paradoksas** – kelionės laiku paradoksas, pirmą kartą aprašytas 1943 m. Jis skamba taip: jei kelionė laiku galima, tai kas atsitiks, jei tokios kelionės metu keliautojas užmuš savo senelį, kol dar nėra pradėtas jo tėvas? Tada keliautojo egzistavimas neįmanomas.

Yra keli tokio paradokso sprendimo būdai:
* Kelionė laiku negalima.
* Kiekvienoje akimirkoje atsiranda begalybė alternatyvių pasaulių, priklausomai nuo įvykių. Todėl nužudžius senelį viename iš alternatyvių pasaulių, jis gali būti gyvas kituose.
* Nukeliavus į praeitį, susidaro naujas alternatyvus pasaulis (taigi, būtų du alternatyvūs pasauliai, jeigu prieš tai koks nors keliautojas laiku nesukūrė daugiau alternatyvių pasaulių). Bet kokie veiksmai alternatyviame pasaulyje neturi įtakos pagrindiniam pasauliui, iš kurio atvyko keliautojas laiku. Taigi, nors ir alternatyviame pasaulyje senelis mirs ir keliautojas iš alternatyvaus pasaulio negims, keliautojui iš pagrindinio pasaulio nieko nenutiks. 
* Keliaujant laiku nelieka laisvos valios ir negalima daryti poelgių, kurie gali pakeisti ateitį.
* Nukeliavus į praeitį, pasaulį galima tik stebėti, jame nieko negalima keisti.
* Negalime atsisakyti kelionės laiku. Jeigu negaliu atsisakyti, tai užmušiu ir savo senelį (nes jei manęs nebuvo, nebuvo ir mano kelionės laiku), jei galiu, tai viskas, ką padarysiu, jau turi savo žymes dabar. Dabar keliaudamas laiku, nieko negaliu padaryti, kad kas nors pasikeistų, ką žinau „iš ateities“. Kitais žodžiais, pakeitimai praeityje (kokius norime padaryti) iš tikro jau padaryti, nes kažkas jau grįžo ir juos padarė (ir tuo kažkuo buvau aš). Negalėjau užmušti senelio, nes turėčiau prapulti iš pasaulio, kuriame mano tėvas negimė, o tai logiškai negalima.
Apaštalas Pilypas

**Apaštalas Pilypas** (, , sir. ܦܝܠܝܦܘܣ) – vienas iš 12 Jėzaus Kristaus apaštalų.

Minimas apaštalų sąrašuose Evangelijoje pagal Matą (Mt 10,3), Evangelijoje pagal Morkų (Mk 3,18), Evangelijoje pagal Luką (Lk 6,14), taip pat Apaštalų darbuose (Apd 1,13).

Evangelijoje pagal Joną nurodoma, kad jis gimė Betsaidoje, tame pačiame mieste kaip ir Apaštalas Andriejus ir Apaštalas Petras ir pašauktas su jais trečiu. Apaštalas Pilypas Jėzui Kristui atvedė Apaštalą Baltramiejų (Jn 1, 43-46). Evangelijoje pagal Joną Pilypas pasirodo dar tris kartus: jis kalbasi su Jėzumi apie duoną daugybei žmonių (Jn 6, 5-7); atveda Jėzui graikus (Jn 12, 20-22); per Paskutinę vakarienę prašo Jėzaus parodyti Tėvą (Jn 14, 8-9).

Pasak legendos, Apaštalas Pilypas buvo vedęs ir turėjo dukterų. Jis skelbė tikėjimą Skitijoje ir Frygijoje. 87 m. valdant Romos imperatoriui Domicianui už tikėjimo skelbimą buvo nukryžiuotas žemyn galva Hirapoliso mieste, Mažojoje Azijoje.

Apaštalo Pilypo paminėjimo diena gegužės 3 d.

Stačiatikių cerkvėje Apaštalo Pilypo paminėjimo diena lapkričio 27 d. Šią dieną prasideda stačiatikių Kalėdų pasnikas, todėl jis dar vadinamas Pilypo pasniku.

## Šaltiniai